जन समस्याओं को लेकर एक से होगा आंदोलन
जनताआंदोलन के तहत विभिन्न सामाजिक संगठनों एवं प्रबुद्ध नागरिकों की गठित संघर्ष समिति की बैठक शहर की जन समस्याओं को लेकर आंदोलन के संरक्षक पूर्व सांसद पंडित रामकिशन की अध्यक्षता में आयोजित हुई। बैठक में निर्णय लिया गया कि एक जनवरी को लक्ष्मण मंदिर से नगर निगम तक जुलूस निकाला जाएगा। जुलूस में शहर के जागरूक नागरिक, सामाजिक संगठन, विभिन्न राजनैतिक दलों के सदस्य सुबह 11 बजे लक्ष्मण मंदिर पर एकत्रित होकर जुलूस में शामिल होंगे। वक्ताओं ने बताया कि जुलूस नगर निगम पहुंचेगा, जहां प्रशासन को ज्वलंत समस्याओं के समाधान को आगाह किया जाएगा।
बैठक में संघर्ष समिति सदस्यों ने संपर्क एवं अन्य संसाधनों द्वारा शहर में प्रचार-प्रसार का कार्य शनिवार से प्रारंभ करने का निर्णय लिया। वक्ताओं ने कहा कि शहर की समस्याओं का समाधान नगर निगम प्रशासन द्वारा बार-बार आग्रह करने के बावजूद भी नहीं किया जा रहा है।
शहर के निवासियों को अनेक समस्याओं का सामना करना पड़ रहा है। नगर निगम में चुप्पी साधे बैठे है। बैठक में सह संरक्षक गिरधारी तिवारी, इंदल सिंह जाट, ओमप्रकाश सोगरवाल, नरेन्द्र भारद्वाज, हीरासिंह आर्य, राधेश्याम वर्मा, धनेश चंद शर्मा, हरिचरण दुबे, कृष्ण मुरारी, कैप्टन लेखराज सिंह, ओमप्रकाश गुप्ता, श्याम गोयल, सुबोध शर्मा पत्रकार, सीताराम, सरदार अमर सिंह, लाखन सिंह प्रजापत, सदानंद शर्मा, विशंभर दलवार, दिलीप कुमार पचौरी, कल्लू पटेल, रघुवीर मिस्त्री आदि उपस्थित थे। संचालन संयोजक राघवेंद्र सिंह ने किया।
भरतपुर. जनता आंदोलन की बैठक में बोलते वक्ता।
hin_Deva hin_Deva hin_Deva awa_Deva hin_Deva